Näljamüür
Näljamüür on Vana-Vigala mõisa pargi põhjapoolset külge piirav 222-meetrine paekivimüür. Näljamüür sai nime 1867. aasta viljaikalduse järgi. Mõis laskis talupoegadel ehitada müüri, vastutasuks andis vilja. Et Vana-Vigala viirsavialal kive ei leidu, toodi ehitusmaterjal taliteed pidi üle Avaste soo Koonga kandist. Näljamüür on arvatud ajaloomälestiseks, kui piirkonna ajaloo jaoks olulise tähtsusega ehitis.